N á v r h

ZÁKON
z ................... 2002,

ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov

Národná rada Slovenskej republiky sa uzniesla na tomto zákone:

Čl. I
Zákon č. 239/2001 Z.z. o spotrebnej dani z minerálnych olejov v znení zákona č. 582/2001 Z.z. a zákona č. 74/2002 Z.z. sa mení a dopĺňa takto:

1.	V § 7 odsek 1 znie:
“(1) Sadzba dane sa ustanovuje takto:
a)	motorový benzín kódu
kombinovanej nomenklatúry 2710 00 27,
2710 00 29, 2710 00 32 a palivo pre tryskové                                                                           motory benzínového typu kódu kombinovanej                                                                           nomenklatúry 2710 00 37                                                                   12 400 Sk/1 000 l
b)	motorový benzín kódu
kombinovanej nomenklatúry 2710 00 26,
2710 00 34 a 2710 00 36                                                                     14 500 Sk/1 000 l
c)	stredný olej kódu
kombinovanej nomenklatúry 2710 00 51
a 2710 00 55                        		 			                                         11 800 Sk/1 000 l
d)	plynový olej kódu
kombinovanej nomenklatúry 2710 00 66,
2710 00 67 a 2710 00 68 s výnimkou
 podľa § 8 ods. 1 				                                                                11 800 Sk/1 000 l
e)	vykurovací olej kódu
 kombinovanej nomenklatúry 2710 00 74,
 2710 00 76, 2710 00 77 a 2710 00 78         		                                  600 Sk/1 000 kg
f)	skvapalnené plynné uhľovodíky kódu
 kombinovanej nomenklatúry 2711 12 až 2711 19 00
1.	určené na použitie, ponúkané na použitie alebo použité
ako pohonná látka                                                                            4 300 Sk/1 000 kg
2.	určené na použitie, ponúkané na použitie alebo použité
ako palivo                                                                                                0 Sk/1 000 kg.”.

2.	V § 8 odsek 1 znie:
“(1) Znížená sadzba dane sa ustanovuje vo výške 4 100 Sk/l 000 l na plynové oleje kódu kombinovanej nomenklatúry 2710 00 66, 2710 00 67 a 2710 00 68 označené na červeno v súlade s týmto zákonom, ak sú určené na použitie ako 
a)	palivo,
b)	pohonná látka pre pohon 

1.	hnacích vozidiel používaných v železničnej doprave^7a) vykonávanej v rámci podnikania,^8) 
2.	strojov používaných výlučne na práce výrobnej povahy alebo služby  v pôdohospodárskej produkcii^7a) vykonávané v rámci podnikania,^8)
3.	motorov stacionárnych zariadení určených na výrobu elektrickej energie.”.
Poznámka pod čiarou k odkazu 7a znie: 
“7a) Opatrenie Štatistického úradu Slovenskej republiky č. 172/1995 Z.z., ktorým sa vyhlasuje Klasifikácia produkcie, v znení neskorších predpisov.”. 
3.	V § 16 ods. 2 písm. b) sa vypúšťajú slová “a ods. 2 písm. a) a b)”.
4.	V § 16 ods. 2 písm. d) sa na konci pripájajú tieto slová: “s výnimkou minerálneho oleja, ak je určený na iné účely ako pohonná látka alebo ako palivo a len ak sa dodáva v obaloch, z ktorých ani jeden nemá objem väčší ako desať litrov”.
5.	V § 18 odsek 2 znie: 
“(2) Bez odberného poukazu, povolenia a registrácie možno prijímať alebo odosielať minerálny olej, na ktorý nie je ustanovená sadzba dane a minerálny olej kódu kombinovanej nomenklatúry 2710 00 55, ak sú určené na iné účely ako pohonná látka alebo ako palivo a len ak sa dodávajú v obaloch, z ktorých ani jeden nemá objem väčší ako desať litrov.”. 
6.	V § 19 ods. 3 sa vypúšťajú slová “s výnimkou minerálneho oleja uvedeného v § 11 ods. 2 písm. a) a b)”.
7.	V § 19 ods. 6 sa slovo “nasledujúci” nahrádza slovom “tretí”.
8.	V § 20 ods. 7 sa vypúšťajú slová “s výnimkou minerálneho oleja uvedeného v § 11 ods. 2 písm. a) a b)”.
9.	V § 20 ods. 8 sa vypúšťajú slová “s výnimkou minerálneho oleja uvedeného v § 11 ods. 2 písm. a) a b)”.
10.	V § 23 ods. 4 sa na konci pripája táto veta: “Ak však daňová povinnosť vzniká počas zdaňovacieho obdobia opakovane, vzťahuje sa na postup daňového dlžníka ustanovenie odseku 2.”.
11.	§ 23 sa dopĺňa odsekom 13, ktorý znie:
“(13) Daňový dlžník uvedený v § 5 písm. e), ktorého daňová povinnosť za zdaňovacie obdobie nepresiahne 1 000 Sk, nie je povinný predložiť daňové priznanie a zaplatiť daň.”. 
12.	V § 24 ods. 1 písm. d) druhom bode sa slová “do spotrebiteľského balenia, ktorého objem nepresahuje desať litrov” nahrádzajú slovami “do obalov, z ktorých  ani jeden nemá objem väčší ako desať litrov”.

13.	V § 28 ods. 1 písmeno c) znie:
“c) bez ustanovenej sadzby dane podliehajúceho daňovému dozoru a minerálneho oleja kombinovanej nomenklatúry 2710 00 55, ak boli naplnené do obalov, z ktorých  ani jeden nemá objem väčší ako desať litrov.”.
14.	V § 32 ods. 1 sa slová “ods. 4” nahrádzajú slovami “ods. 3”.
15.	V § 32 ods. 8 sa suma “100 000 Sk” nahrádza sumou “5 000 Sk”.
16.	V § 32 ods. 9 sa slová “dane pripadajúcej na vydaný minerálny olej, najmenej však       100 000 Sk” nahrádzajú slovami “5 000 Sk”.
17.	V § 32 ods. 10 sa slová “dane pripadajúcej na prepravovaný minerálny olej, najmenej však 100 000 Sk” nahrádzajú slovami “5 000 Sk”. 
18.	Za § 36 sa vkladá § 36a, ktorý znie:
“§ 36a
	Na pokuty uložené správcom dane podľa doterajších predpisov sa vzťahujú doterajšie predpisy.”.

Čl. II
	Tento zákon nadobúda účinnosť 1. januára 2003.